《临江仙 荷叶陂》
清代·沈岸登

鸭嘴归帆蒲十幅，捲帘看遍青山。潮生潮落趁将还。

晚云高绾髻，宿雨乱堆鬟。

树色正迷京口渡，好风未到吴关。茫茫江月尽凭阑。

照他人面白，携坐近银湾。

作者简介：（?—1702）浙江平湖人，一作嘉兴人，字覃九，号南渟，又号惰耕村叟。工词，与龚翔麟、朱彝尊等称“浙西六家”。兼善诗、书、画。有《黑蝶斋诗词钞》、《古今体词韵》、《春秋纪异》。